Paul Cloos

De Paul Cloos, gebuer de 27. Mee 1931 zu Giewel (Käerch), a gestuerwen de 4. Januar 2025 zu Ottignies an der Belsch, war e lëtzebuergeschen Agrocheemiker an emeritéierte Professer op der Kathoulescher Universitéit vu Louvain.Doudesannonce am Luxemburger Wort vum 21.01.2025.
Liewen a Karriär 

De Paul Cloos ass zu Giewel (Käerch) gebuer. No senger Première am Stater Kolléisch huet hie vun 1952 bis 1957 op der Université catholique de Louvain Agronomie studéiert, mat Spezialisatioun an der Agrochimie an der Wëssenschaft vum Buedem. 1957 krut hien, avec grande distinction de Grad vum Ingénieur chimiste et des industries agricoles. No sengem obligatoresche Militärdéngscht goung hien 1958 hannescht op Léiwen, fir mam Professer Fripiat  un engem Fuerschungsprogramm vum Institut pour l'encouragement de la recherche scientifique dans l’industrie et l’agriculture (IRSIA) ze schaffen. 1963 huet de Paul Cloos en Doktorat an den Agronomieswëssenschaften, nees avec grande distinction, gemaach. 

Dono goung e fir 6 Méint op d'Michigan State University fir dann nees zu Léiwen iwwer Wiesselwierkunge vu mineraleschen Uewerfläche mat organeschen Zesummesetzungen ze fuerschen. 1966 gouf hien Assistent vum Professer Fripiat fir Dokteraarbechten ze bewäerten. 1967/68 gouf hie Chargé de cours fir organesch Chimie op der Faculté des sciences agronomiques zu Léiwen."Paul Cloos nommé chargé de cours à la Faculté des Sciences Agronomiques." In: Luxemburger Wort, 121. Jg., n° 251/252 (07.09.1968), p. 4 [Digitised by the National Library of Luxembourg].

 Um Spaweck 
 R. Stumper:  "Savants luxembourgeois à l'étranger: Paul Cloos, agrochimiste." In: d'Letzeburger Land, 18. Jg., nº 6 (05.02.1971), p. 6 [Digitised by the National Library of Luxembourg].

Kategorie:Gebuer 1931
Kategorie:Gestuerwen 2025
Kategorie:Universitéitsprofesseren
Kategorie:Lëtzebuergesch Cheemiker
Kategorie:Lëtzebuergesch Agronomen